b'\n_START_ARTICLE_\nMaddie Ziegler\n_START_SECTION_\n\xc5\xbdivotopis\n_START_PARAGRAPH_\nMaddie Ziegler je ro\xc4\x91ena 30. rujna 2002. godine u Pittsburghu, Pennsylvaniji, SAD. Ona ima njema\xc4\x8dke, talijanske i poljske korijene. Otac i majka Maddy nisu povezani s plesom i show businessom, ali oduvijek su znali da imaju talentiranu i svjesnu k\xc4\x87er. Godine 2011. roditelji ove lijepe plesa\xc4\x8dice razveli su se. S vremenom su svaki od njih prona\xc5\xa1li srodnu du\xc5\xa1u. Maddy ima mla\xc4\x91u sestru Mackenzie koju neizmjerno voli. Ima jo\xc5\xa1 nekoliko polubra\xc4\x87e i polusestara: Matthew Gisoni, Ryan Ziegler i Tyler Ziegler. Veliku ulogu u njenom \xc5\xbeivotu odigrala je uloga u showu Dance Moms koja je ujedno bila i jedan od razloga po kojem je postala poznata. Maddie jako voli plesati, ali uz ples ima i druge zanimacije kao \xc5\xa1to su gluma, pisanje knjiga... Autorica je nekoliko knjiga: "The Maddie Diaries", "The Audition", "The Callback", "The Competition". Zabavu vidi i putem dru\xc5\xa1tvenih mre\xc5\xbea na kojima je jako popularna.\n_START_SECTION_\nDance Moms\n_START_PARAGRAPH_\nPlesati je zapo\xc4\x8dela u dobi od dvije godine. Isprva su to bili ku\xc4\x87ni nastupi pred roditeljima, ali ubrzo nakon toga plesala je u plesnom studiju. U\xc4\x8ditelji su primijetili Maddin dobar osje\xc4\x87aj ritma i zainteresiranosti za ples. Godine 2011. majka odlu\xc4\x8duje Maddie i Mackenzie prijaviti na TV show Dance Moms. Dance Moms je ameri\xc4\x8dka reality serija na Lifetimeu , koja se bazira na  ranoj obuci i karijeri djece u plesu i show businessu pod pokroviteljstvom Abby Lee Miller, instruktorice plesa\xc4\x8da s njihovim ponekad prezirljivim majkama. \xc4\x8cim je Maddie po prvi put krenula plesati, gledatelji su uo\xc4\x8dili njenu veliku strast i talent za plesom, dok je Mackenzie lagano slijedila njene korake. Maddie, njena mla\xc4\x91a sestra Mackenzie i njihova majka sudjelovale su u \xc5\xa1est sezona te emisije, do 2016. godine. Dance Moms je u\xc4\x8dinio veliki pomak u njenom \xc5\xbeivot, od obi\xc4\x8dne djevoj\xc4\x8dice pretvorio ju je u jednu od najpoznatijih tinejd\xc5\xbeerki na svijetu. No nije bilo sve tako lijepo, njihova majka Melissa govorila je o te\xc5\xa1ko\xc4\x87ama slave kroz godine. U jednom je intervjuu objasnila tamnu stranu Dance Momsa, a to je bilo internetsko zlostavljanje.\n_START_SECTION_\nModeling\n_START_PARAGRAPH_\nGlazba i filmovi nisu jedina podru\xc4\x8dja aktivnosti u kojima je Maddie uspjela. Maddy ima odli\xc4\x8dan izgled, ima svijetle o\xc4\x8di i plavu kosu.U nekom je trenutku dobila ponudu za modeling i pristala je. Mama je podr\xc5\xbeavala k\xc4\x87er u ovom pitanju. Maddie je modelingom predstavila marke: Clean & Clear, Capezio, uklju\xc4\x8duju\xc4\x87i njihovu liniju Betsey Johnson, Target i Ralph Lauren... Tako\xc4\x91er je objavljena na brojnim naslovnicama \xc4\x8dasopisa i modnim uvodnicima za: Sch\xc3\xb6n!, Elle, Dance Spirit, Nylon, Cosmopolitan, Teen Vogue, Stella, Vanity Fair Italia, Flaunt, i u mnogo drugih. Godine 2014. Maddie i njezina sestra objavile su modnu liniju The Maddie & Mackenzie Collection namijenjene djeci \xc5\xa1kolske i tinejd\xc5\xbeerske dobi. Na New York Fashion Weeku 2015. Maddie je radila kao dopisnik za Elle. Pokrenula je istoimenu povremenu modnu liniju, za djevoj\xc4\x8dice u listopadu 2016., uklju\xc4\x8duju\xc4\x87i  haljine, jakne i druge predmete. Pojavljuje se na naslovnici albuma Sia 2017. Godine 2018, Maddie je prikazana u oglasnoj kampanji za Tiffany & Co.'